Man sterf in ongeluk voor skool | Maroela Media
Man sterf in ongeluk voor skool
'n Middeljarige man is Maandag in die vroeë oggendure in 'n motorongeluk voor 'n hoërskool in Heidelberg, Gauteng, dood.
Kapt. Thivhulawi Tshilate, polisiewoordvoerder, het gesê die ongeluk het teen 01:00 op die R42-pad langs die weermag se gimnasium plaasgevind.
"Die oorledene het in 'n donkergrys BMW 318i gery. Hy het van die Bergsig-woonbuurt na Heidelberg gery toe hy om 'n onbekende rede beheer oor die voertuig verloor het," het Tshilate gesê.
Die voertuig het verskeie kere gerol en Hoër Volkskool Heidelberg se palissade-heining getref. Die man is op die toneel dood verklaar. Hy was alleen in die voertuig.
Die Heidelberg-polisie doen 'n geregtelike doodsondersoek.
Duiker vermis by Durban-hawe
My innige simpatie met oorledene se familie en vriende. Die voertuig het verskeie kere gerol en wil dit voorkom asof spoed dalk n oorsaak kon gewees het. Die tyd 1 uur in die oggend se ook vir my daar kon dalk alkohol ook betrokke gewees het.